Ғүмере буйы етди һөнәргә хеҙмәт иткән, йылдар үткәс йәне таптырған шөғөл менән мауыға башлаған, улай ғына ла түгел, был тәңгәлдә ярайһы уҡ юғары ҡаҙаныштарға ирешкән кешеләрҙең тормош юлы һәр саҡ һоҡланыу тыуҙыра. Замандаш рубрикаһының геройы Зөлфиә Краснова быға асыҡ миҫал! Күңелеңә ятҡан эш менән булышһаң әллә ҡайҙан көс-дәрт тә, идеялар ҙа, фантазия ла килеп тыуа, мөмкинлектәр ҙә асыла ти ул. Эшлекле ханымдың 50 йәшкә етеп бөтөнләй яңы шөғөлгә ылығыуының, уңыштарға ирешеүенең тарихы журнал уҡыусыларға ла дәрт өҫтәр, әлегә тиклем күңеле тартҡан эшкә тотонорға баҙнат итмәгәндәргә этәргес булыр.